Toivo Wallenius

Toivo Kaarle Wallenius (16. heinäkuuta 1881 Hämeenlinna – 13. huhtikuuta 1919 Pukinmäki) oli suomalainen opettaja, kääntäjä ja kirjailija. Hän käytti myös nimimerkkiä Kari Vallio.

Walleniuksen isä oli kauppias Ch. Wallenius. Hän pääsi ylioppilaaksi Hämeenlinnan lyseosta 1898 ja valmistui filosofian kandidaatiksi Helsingin yliopistosta 1903. Wallenius toimi Suomi-opiston opettajana Yhdysvalloissa 1903–1906 ja hän oli sitten Helsingin suomalaisen tyttökoulun jatkoluokkien suomenkielen opettajana 1908–1918. Wallenius toimi myös lehtimiehenä ja oli toimittajana Helsingin Kaiku-viikkolehdessä joka oli 1916 perustetun Suomen Kuvalehden edeltäjä.

Wallenius oli naimisissa vuodesta 1907 Inez Anna Theresia Berndtin kanssa.

Teoksia 
 Amerikan Yhdysvaltojen synty. Amerikan suomalaisen kirjallisuuden seuran julkaisuja 1. Amerikan suomalainen kirjallisuuden seura, Hancock, Michigan 1904 (nimellä T. Wallenius)
 Suomenkielen lukukirja : ruotsalaisia kauppakouluja varten. Oppilaitoksen ”Högre svenska handelsläroverket i Helsingfors” julkaisuja 3. Otava 1912
 Englantilais-suomalainen sanakirja – English-Finnish dictionary. Kirja, Helsinki 1916, 2. korjattu painos 1924, 3. painos WSOY 1936
 Prinsessa kultakutri, lapsille kirjoittanut Kari Vallio. Otava 1918
 Suomalais-englantilainen tulkkisanakirja – Finnish-English dialogue dictionary. Kirja, Helsinki 1920, 2. painos 1925

Suomennoksia 
 Karel Sabina : Myyty morsian : 3-näytöksinen koomillinen ooppera ; säveltänyt Bedřich Smetana, Max Kalbeckin saksalaisesta laitoksesta suomentanut Toivo Wallenius. Suomen laulun arpajaistoimikunta, Helsinki 1910, Suomalainen Ooppera, Helsinki 1927
 H. G. Wells : Ilmasota : tulevaisuuden kuvaus. Emil Vainio, Helsinki 1910
 Will Levington Comfort : Routledge ratsastaa yksin. Otava 1913, 2. painos 1937
 Jack London : Tuliliemen tuttavana : alkoholimuistelmia. Otava 1914, 2. painso 1925, näköispainos Sosialidemokraattinen raittiusliitto, Helsinki 1984
 Jack London : Aavoilla ulapoilla. WSOY 1915, 5. painos 1973 (alkuteos The cruise of the ”Dazzler”)
 Robert W. Chambers : Vaatimattoman miehen kertomus. Karisto 1917 (alkuteos 'The Adventures of a Modest Man')
 Bernard Shaw : Järjen sanoja sodasta : englantilaisen ”kapinoitsijan” arvostelua. Kirja, Helsinki 1917
 Arnold Bennett : Velikulta : seikkailutarina kaupunkiviisikosta. Otava 1918
 Jonas Lie : Dyre Rein : kertomus isoisän isän ajoilta. WSOY 1918
 Jack London : Susikoira. Otava 1918 (alkuteos Whitefang), Suomennettu kirja Project Gutenbergissä
 Walter Scott : Talismani : tarina ristiretkien ajoilta. WSOY 1918
 Florence L. Barclay : Valkoiset sisaret : tarina kahdenneltatoista vuosisadalta. WSOY 1919
 Snorri Sturluson : Kuningastarinoita, norjan kielestä lyhentäen suomentanut Toivo Wallenius. Otava 1919

Lähteet

Viitteet 

Suomalaiset opettajat
Suomalaiset kirjailijat
Suomalaiset toimittajat
Suomentajat
Vuonna 1881 syntyneet
Vuonna 1919 kuolleet